የህዝብ ተወካዮች ምክር ቤት ሶስተኛ ዓመት የስራ ዘመኑን በወሩ ማገባደጃ ይጀምራል። በዘንድሮው የስራ ዘመኑ እንደ ወትሮው ሁሉ አስፈጻሚ አካላትን የመከታተል ፣የመንግስት ህግና ደንቦችን የማውጣት እንዲሁም መመሪያዎችን የማዘጋጀትና የማጽደቅ ስራውን ይሰራል ተብሎ ብቻ አይጠበቅም። ይልቁንም ከተለመደው በተለየ አገሪቱ አሁን ካለችበት ተጨባጭ ሁኔታ ጋር የሚሄዱ አዳዲስ ስራዎች ይኖሩታል። ትልልቅ ውሳኔዎችን፣ አደረጃጀቶችንና ሌሎች ተግባራትን ያከናውናል ተብሎ ተስፋ ተጥሎበታል።በ ተለይ ደግሞ በተጠናቀቀው በጀት አመት የተጀመረው የፀረ ሙስና ትግል ይበልጥ ተጠናክሮ እንዲቀጥል ትልቅ ስራ ይጠብቀዋል፡፡ በተጨማሪም በአዋሳኝ ድንበሮች አካባቢ የሚታዩ ግጭቶችን ለመፍታት የሚያስችሉ ስራዎች ይጠብቁታል፡፡
